**СЪОБЩЕНИЕ ЗА МЕДИИТЕ**

Във връзка с аварийната ситуация на колектора на ПСОВ „Албена“ и взетите проби морски води на 21.06.2024 г. както от района на аварията - „Кранево-централен“, така и от съседните на аварията зони за къпане – „Албена“ и „Кранево-юг“, за изследване по микробиологични показатели „ешерихия коли“ и „чревни ентерококи“, РЗИ – Добрич уведомява следното:

* Пробите от пункт Албена (Пункт за вземане на проби №08019, наименование "Албена", с географски координати: ширина N 43º 21' 36" дължина E 28º 04' 49") и от пункт Кранево-юг (Пункт за вземане на проби №08021, наименование "Кранево - Юг", географски координати: ширина N 43º 20' 09" дължина E 28º 04' 05") отговарят на здравните изисквания по показателите и водата може да се ползва за къпане;
* В района на аварията - пред снек- бар Казабланка и при пункт Кранево-централен (Пункт за вземане на проби №08020, наименование "Кранево - централен", географски координати: ширина N 43º 20' 32" дължина E 28º 04' 16") се установява наличие на „чревни ентерококи“ и „ешерихия коли“, като резултатите вероятно са повлияни от възникналата аварийна ситуация в района на заустване на пречистените отпадни води от ПСОВ „Албена“.

Поради наличието на установено локално краткотрайно замърсяване на водата за къпане препоръчваме да се ограничава къпането в района на аварията.

Днес 23.06.2024 г. е извършено ново пробовземане, като на 25.06.2024 г. предстои също да бъде извършено пробовземане по планирания за сезона за къпане график.

РЗИ Добрич ще осъществи учестен мониторинг на „ешерихия коли“ и „чревни ентерококи“ в района на аварията с цел проследяване на показателите и установяване на състоянието на водите за къпане в района до тяхното подобряване в съответствие с изискванията на Наредба № 5 от 30 май 2008 г. за управление на качеството на водите за къпане, като своевременно ще информира обществеността за установените резултати.

